Beseerde Naomi Osaka reis nie na Parys | Netwerk24
Kitsie: Bokke wil pap voorlangs dik aanmaak
Verwag gerus dat die Springbokke hul bes gaan doen om die All Blacks voorlangs te probeer boelie wanneer die twee spanne die naweek kragte meet.
Die Suid-Afrikaanse Poskantoor "gaan ineenstort" as hy meer as R600 miljoen se agterstallige mediesefondsbydraes ingevolge 'n hofbevel moet betaal.
Steinhoff na hoogste hof oor meer as Tekkie Town
Beseerde Naomi Osaka reis nie na Parys
Naomi Osaka met haar Amerikaanse Ope-trofee. Foto: Getty Images
Naomi Osaka het haar weens 'n dyspierbesering aan die Frans Ope onttrek.
Die 22-jarige Japanner het verbande om haar linkerbeen gedra toe sy Saterdag 'n terugvegpoging teen Victoria Azarenka in die eindstryd van die Amerikaanse Ope in New York gelewer het om haar derde Grand Slam-titel te verower.
"Ek is ongelukkig nie in staat om vanjaar in die Franse Ope te speel nie," sê Osaka, derde op die wêreldranglys, in 'n boodskap in sosiale media.
"My dyspier is steeds seer en ek sal nie genoeg tyd hê om voor te berei vir die klei nie – hierdie twee toernooie het vir my hierdie keer te naby aan mekaar gevolg."
Die Franse Ope word van 27 September tot 11 Oktober beslis. Dit vind gewoonlik in Mei en Junie plaas, maar is weens die Covid-19-pandemie uitgestel.
A post shared by ????? ???????????? (@naomiosaka) on Sep 17, 2020 at 5:16pm PDT
Die onttrekking van Osaka, wat nog nooit voorheen verby die derde ronde by Roland Garros kon vorder nie, is nog 'n terugslag vir die toernooi nadat die wêreldnommereen, Ash Barty van Australië, gesê het sy gaan weens kommer oor Covid-19 nie haar titel in Parys verdedig nie.
In die mansloting herstel Roger Federer steeds van 'n knieoperasie en hy gaan die toernooi misloop.
Osaka se afwesigheid sal Serena Williams se kanse 'n hupstoot gee om haar 24ste Grand Slam-titel te wen, maar die Amerikaner het haar aan vandeesweek se Italiaanse Ope onttrek weens 'n Achilles-probleem. Dit is dus onseker of sy aan die Franse Ope gaan deelneem.
Die FFT, die beheerliggaam vir tennis in Frankryk, het Donderdag gesê hy gaan slegs 5 000 toeskouers per dag toelaat nadat die getal Covid-19-gevalle in dié land onlangs vermeerder het.